OpenLLM-France/wikimedia huggingface dataset:
# Ana Álvarez de Toledo y Pacheco

Ana Álvarez de Toledo y Pacheco (Madrid, 13 de maig de 1693-Calzada de Oropesa, 29 de gener de 1739), de nom religiós Ana Agustina de Jesús María, va ser una noble i religiosa agustiniana recol·lecta espanyola.
Nascuda a Madrid, el 13 de maig de 1693, com la filla més petita d'una família noble. Era filla dels comtes d'Oropesa, Manuel Joaquín Álvarez de Toledo, membre del Consell Reial i del Consell de Castella, i Isabel Pacheco Téllez-Girón, fundadors d'un convent de religioses agustinianes recol·lectes a la vila de la Calzada de Oropesa. El 1700 va acompanyar els seus pares en una visita al convent i volgué ingressar-hi; al cap de sis mesos prengué l'hàbit i entrà com a novícia, període durant el qual va destacar en virtut i humilitat. El 1714, a la mort de l'anterior priora, va ser nomenada priora de la comunitat pels mèrits que havia assolit fins llavors; com només el convent hagué de demanar una dispensa papal per raons d'edat. Més tard, després d'un breu període sense exercir el càrrec, fou reelegida el 1719 i des de llavors continuà en el càrrec fins a la seva mort a causa d'una llarga malaltia, el 29 de gener de 1739, a l'edat de 45 anys i després de 38 anys a la comunitat de recol·lectes.

## Referències

* 1 2 3 AADD. Biografía eclesiástica completa (en castellà). vol. 1. Madrid i Barcelona: D. Eusebio Aguado i D. J. M. de Grau y Compañía, 1848, p. 492-493.
* 1 2 Cobos, Antonio Xavier de los. Oración fúnebre en las honras... de la madre Ana Agustina de Jesús María... (en castellà). Madrid: Antonio Sanz, 1740.
* 1 2 Ballesteros Robles, Luis. Diccionario biográfico matritense (en castellà). Madrid: Ajuntament de Madrid, 1912, p. 19.
* 1 2 3 Álvarez y Baena, José Antonio. Hijos de Madrid, ilustres en santidad, dignidades, armas, ciencias y artes. Diccionario histórico (en castellà). Madrid: Oficina de D. Benito Cano, 1791, p. 374-375.
# Anaang

L'anaang o ibibio occidental (o també anang o annang és una llengua parlada pels anaangs, al sud-est de Nigèria, als estats de Cross River i d'Awka Ibom. Segons l'ethnologue hi ha 1.400.000 anaang-parlants. Segons el joshuaproject, hi ha 2.335.000 anaang-parlants.
L'anaang està íntimament relacionat amb les altres llengües ibibio-efik: l'efik, l'ibibio i l'ukwa. Les llengües ibibio-efik són part de la família de les llengües del baix Cross (o llengües Obolo), de la gran família de les llengües bantus Benué-Congo.
Els anaang-parlants viuen a l'estat d'Akwa Ibom, concretament a les LGAs Ikot Ekpene, Essien Udim, Abak, Ukanafum i Oruk-Anam.

## Dialectologia i desenvolupament

Els dialectes de la llengua anaang són l'Ikot Ekpene, l'Abak i l'Ukanafum.
L'anaang s'ensenya en escoles d'ensenyament primari i és utilitzat a la televisió.

## Religió

El 99% dels anaang-parlants pertanyen a les religions cristianes. Concretament, el 33% són seguidors de religions evangèliques.

## Referències

* 1 2 3 4 anaang a l'ethnologue.com
* 1 2 3 4 anaang a joshuaproject.net
* ↑ Okon E. Essien, 1986, Ibibio names: their structure and their meanings
# Allal Ben Kassou

Allal Ben Kassou (Rabat, 30 de novembre de 1941 - Rabat, 29 d'octubre de 2013) fou un futbolista marroquí de la dècada de 1960.
Fou internacional amb la selecció del Marroc amb la qual participà en la Copa del Món de futbol de 1970.
Pel que fa a clubs, destacà a FAR Rabat.

## Referències

* ↑ «Allal Ben Kassou». Sports-Reference.com. Sports Reference LLC. [Consulta: 29 agost 2009]. «Còpia arxivada». Arxivat de l'original el 2020-04-18. [Consulta: 30 juny 2019].
* ↑ Allal Ben Kassou Fitxa i estadístiques a la FIFA
* ↑ «Meilleur joueur des 50 dernières années 14 Marocains en lice» (en francès). Le Matin, 13-10-2006. Arxivat de l'original el 16 juliol 2011. [Consulta: 29 agost 2009].
* ↑ Allal Ben Kassou a National-Football-Teams.com (anglès)
# Amenemhet IV

Amenemhet IV fou el setè faraó de la dinastia XII d'Egipte. Fill i successor d'Amenemhet III (alguns pensen que podria ser-ne el net o nebot). La seva mare fou probablement Hetepti. El seu nom Sa Ra fou Amenemhat, el nom d'Horus fou Kheperkhepere; el nom Netby fou Sekhabtawy; el nom d'Horus d'or Biknebusekhemnetere; i el seu Nesut Bity fou Maakherure o Nimaakherure. Els grecs l'anomenaren Amenemes. Altres variants del seu nom foren Amenemhait, Amenemmes, Ameniemhet, Ammanemes, Ammenemhet, Amonemhat, Amunemhet, Kheperkheperura, Maakherura, Maakhrooure, Maakhrooureamenemhait, Maekherura, Makherura i Makhrure.
Va governar menys de deu anys, vers el 1800 aC fins al 1790 aC. Se suposa que estava casat amb la seva germanastra Sobekneferu (filla segons alguns). Probablement va construir una piràmide a Mazghuna on no s'ha trobat cap nom però per l'edat del monument correspondria a la seva època. També se sap que va completar la construcció d'alguns temples que ja eren en construcció quan va arribar al tron.
Les inscripcions trobades a Núbia confirmen que va poder mantenir les posicions que els egipcis tenien fins llavors. Durant el seu regnat van haver importants relacions comercials amb Biblos Alguns libis havien estat acceptats durant el regnat d'Amenemhet III en el territori egipci per realitzar treballs d'agricultura o mineria, però l'afluència de pobles nòmades de la perifèria especialment libis i asiàtics al delta del Nil es va accelerar durant el regnat d'Amenemhet IV, quedant completament descontrolada.
Al morir la situació és poc clara. La successió aparentment va recaure a la seva dona i germanastra Sobeknoferu però se suposa que havia de ser com a regent d'algun fill menor d'edat, que seria Sobekhotep I i Sebenef, iniciadors de la dinastia XIII. Sembla clar que si hagués tingut un fill hauria estat proclamat rei.
No s'ha conservat cap estàtua o imatge del faraó i es desconeix si fou enterrat a Mazghuna. El parell de piràmides de Mazghuna no eren acabades (almenys una d'elles) i se suposa que podien ser pel rei i per la seva dona-germana.

## Referències

* ↑ Baker, Darrell D. The Encyclopedia of the Pharaohs (en anglès). Volume I – Predynastic to the Twentieth Dynasty 3300–1069 BC. Stacey International, 2008, p. 30–32. ISBN 978-1-905299-37-9.
* ↑ The Rise and Fall of Ancient Egypt (en anglès). Bloomsbury Paperbacks, 2011, p. 183. ISBN 978-1-4088-1002-6.
# Aleksandr Diatxenko

Aleksandr Diatxenko (en rus: Александр Дяченко) (17 d'octubre de 1983) és un ciclista kazakh. Professional des del 2004.
L'any 2012 va quedar 2n a la general de la Volta a Turquia, però després de confirmar-se el positiu per EPO d'Ivailo Gabrovski que havia quedat primer, se li va atorgar el triomf final.

## Palmarès

* 2007
** Campió del Kazakhstan en contrarellotge
** Vencedor d'una etapa a la Volta a Bulgària
* 2012
** 1r al Volta a Turquia i vencedor d'una etapa
* 2013
** Campió del Kazakhstan en ruta

### Resultats al Giro d'Itàlia

* 2010. Abandona (11a etapa)
* 2011. 111è de la classificació general
* 2012. 119è de la classificació general

### Resultats a la Volta a Espanya

* 2010. 30è de la classificació general
* 2011. 102è de la classificació general
* 2012. 137è de la classificació general

## Referències

* ↑ Shane Stokes «Disqualified Tour of Turkey winner Ivaïlo Gabrovski gets a two-year suspension for EPO». Velo Nation. Velo Nation LLC, 07-10-2012 [Consulta: 7 octubre 2012].

## Enllaços externs

* Palmarès a sitiodeciclismo.net
* Palmarès a museociclismo.it
* Palmarès a cyclebase.nl
# Alâeddin Halil Mirza Bey

Alâeddin Halil Mirza Bey també anomenat Khalil Beg (? - v. 1348) fou emir o bei de la dinastia dels karamànides. Era fill de Bedreddin Mahmud Bey. Vers el 1328 els karamànides segurament dirigits per Bedreddin I İbrahim Bey de Laranda, van conquerir Beyshehri, antiga capital dels ashràfides (dinastia eliminada pels mongols il-kànides vers el 1326) i el govern de la ciutat fou per Khalil. Vers una data probablement entre 1342 i 1343, amb l'ajut del seu nebot Fahreddin Ahmed Bey governador de Konya, es va apoderar d'Ermenek, on segons diverses fonts governava el seu germà Yahşı Han Bey i segons l'historiador Neshri, un altre germà de nom Sulayman Beg. Yahşı hauria mort en combat i Khalil va passar a governar Beysheri i Ermenek. Va morir en data desconeguda entre 1346 i 1349, probablement prop del 1348. El va succeir el seu nebot Fahreddin Ahmed Bey de Konya, que en heretar Ermenek i Beyshehri ja hauria succeït poc abans al seu pare Bedreddin I İbrahim Bey a Laranda.

## Bibliografia

* Claude Cahen, Pre-Ottoman Turkey: a general survey of the material and spiritual culture and history c. 1071-1330, traducció de J. Jones-Williams (Nova York: Taplinger, 1968), 281-2.
Beilicats d'Anatòlia :
# Amphilophus zaliosus

Amphilophus zaliosus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 20 cm de longitud total.

## Distribució geogràfica

Es troba a l'Amèrica Central: és una espècie de peix endèmica del llac Apoyo (Nicaragua).

## Referències

* 1 2 «Amphilophus zaliosus» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H.R., W.E. Burgess, N. Pronek i J.G. Walls, 1991. Dr. Axelrod's Atlas of freshwater aquarium fishes. Sisena edició. T.F.H. Publications, Neptune City (Estats Units).
* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Barlow, G. W. & J. W. Munsey. 1976. The red devil-midas-arrow cichlid species complex in Nicaragua. A: Thorson, T.B. (ed.). Investigations of the ichthyofauna of Nicaraguan lakes. University of Nebraska. 1-663. Invest. Nicaraguan Lakes: 359-369.
* Canonico, G.C., Arthington, A., McCrary, J.K. i Thieme, M L., 2005. The effects of introduced tilapias on native biodiversity. Aquatic Conservation: Marine and Freshwater Ecosystems 15(5): 463 -483.
* Conkel, D., 1993. Cichlids of North and Central America. T.F.H. Publications, Inc., Estats Units.
* Gutiérrez, A.T. i Reaser, J.K., 2005. Linkages Between Development Assistance and Invasive Alien Species in Freshwater Systems in Southeast Asia. A Report & Resource Guide for the U.S. Agency for International Development. USAID Asia and Near East Bureau, Washington DC.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O., 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Stiassny, M. L. J. 1987. Cichlid familial intrarelationships and the placement of the neotropical genus Cichla. J. nat. Hist. 21: 1311-1331.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Wu, H.L., Shao, K.T. i Lai, C.F., 1999. Latin-Chinese dictionary of fishes names. The Sueichan Press, Taiwan.
# Anem x feina

Anem x feina (oficialment Associació Empresarial Independent de Catalunya) és una organització d'empreses catalana creada l'any 2019 impulsada per l'Assemblea Nacional Catalana (ANC).
L'associació va néixer d'entrada amb 500 empreses i forma part de la iniciativa Eines de País, amb delegacions a Sort, Manresa, Tortosa, Lleida, Girona, Tarragona, Barcelona i la Bisbal de Penedès. Els seus dos principals pilars de treball són l'independentisme i el consum de proximitat. Junt amb l'ANC va impulsar el 2020 la campanya «Prop de casa», una iniciativa per posar en contacte a consumidors amb autònoms, cooperatives i pimes.

## Referències

* 1 2 «L'ANC posa en marxa 'Anem x feina', la primera patronal 'desacomplexament independentista'». Vilaweb, 11-12-2019. [Consulta: 3 febrer 2023].
* ↑ «Assemblea Nacional Catalana | enciclopedia.cat». Gran Enciclopèdia Catalana. [Consulta: 3 febrer 2023].
* ↑ «La manresana Sílvia Cubo integra el nucli de la patronal independentista Anem per Feina». Regió 7, 11-12-2019 [Consulta: 17 febrer 2020].
* ↑ ACN. «L'ANC activa una campanya per contactar consumidors amb autònoms, pimes i cooperatives - 06 maig 2020». El Punt Avui, 06-05-2020. [Consulta: 3 febrer 2023].

## Enllaços externs

* Associació Empresarial Independent de Catalunya
* Fa uns mesos es va presentar en societat la patronal Anem per Feina, Televisió Sant Cugat, 17-01-2020.
# Antonín Novotný

* Aquest article tracta sobre el president comunista txecoslovac. Si cerqueu al jugador d'escacs, vegeu «Antonín Novotný (escacs)».
Antonín Novotný (10 de desembre de 1904 -28 de gener de 1975) fou president de Txecoslovàquia des de 1957 fins a 1968 i governà com a secretari general del Partit Comunista des de 1953 fins a 1968. Va néixer a Letňany, poble avui dia agregat a Praga, ciutat on va morir.

## Primers anys

Antonín Novotný es va fer membre del Partit el 1921; després, fou delegat al setè congrés de la Komintern celebrat el 1935. Durant la Segona Guerra Mundial, el 1941 fou arrestat a causa de les seves activitats com a membre de la resistència clandestina i reclòs al Camp de concentració de Mauthausen on va fer de Kapo. En fou alliberat pels americans el 5 de maig de 1945.

## Govern

Acabada la guerra, Novotný aconseguí una posició important dins del partit comunista del qual en fou nomenat primer secretari el 1951, però va dimitir. El 1953, esdevingué membre del Parlament i, el 1957, el setè president de Txecoslovàquia (el tercer d'ençà de 1948). El 1958, va convertir-se en primer secretari del comitè central del Partit Comunista de Txecoslovàquia (KSC), càrrec en què fou reelegit el 1964.
Sota el govern de Novotný, a Txecoslovàquia es continuaven patint estrictes regulacions estatals en l'àmbit de les arts i dels mitjans de comunicació, tot i que s'havien relaxat molt des de la mort de Stalin (1953) i de l'aplicació dels programes de desestalinització endegats per Khrusxov a partir de 1956. L'autoritarisme de Novotný va dur a creixents protestes demanant una nova forma de socialisme que havia d'incloure eleccions lliures i responsabilitat dels dirigents envers la societat. El règim va continuar amb el seu caràcter despòtic però arran de la seva notòria impopularitat i la mala gestió d'una protesta estudiantil, Novotný va començar a perdre el control de la situació a partir de 1967, per la qual cosa, va dimitir com a dirigent del partit el gener de 1968 i fou substituït pel reformista Alexander Dubček. El març de 1968, va abandonar la presidència del país i el maig va plegar del comitè central del KSC.

## Govern Husák

El 1971, durant el període de normalització que seguí a la Primavera de Praga, fou elegit de nou membre del comitè central, però la seva influència política era mínima i, a més, estava massa malalt per poder gaudir d'una posició de força dins del govern del conservador Gustáv Husák.

## Referències

* George Shaw Wheeler, The Human Face of Socialism: The Political Economy of Change in Czechoslovakia. Lawrence Hill and Company, Publishers, Inc.: U.S.A, May 1973.
* Milan Čechvala: Dejinné zadosťučinenie Arxivat 2008-04-01 a Wayback Machine.. In Slovenské národné noviny 7/2006 (4 April 2006).
* ↑ «www.matica.sk». Arxivat de l'original el 2006-10-11. [Consulta: 21 març 2008].

## Vegeu també

* Llista de presidents de Txecoslovàquia

## Enllaços externs

* Biografia Arxivat 2007-02-05 a Wayback Machine.(anglès)
# Amasies

Segons la Bíblia, Amasies (en hebreu אמציה בן-יהואש Amatzyah ben Yehoash) fou el novè rei de Judà. Va regnar 29 anys entre 796-767 a.n.e. segons la cronologia tradicional, o entre 858-829 a.n.e. segons la cronologia bíblica. Amasies va executar els que havien assassinat al seu pare, Joaix.

## Campanyes militars

El registre del seu govern tracta principalment de dues campanyes militars. Primer, Amasies va vèncer Edom (Seïr) utilitzant una força militar de 300.000 homes de Judà i Benjamí. Va llogar d'Israel 100.000 homes valents, mercenaris, però finalment els va acomiadar i els va enviar de tornada a la seva terra. Amb tot, va obtenir una victòria aclaparadora a la vall de la Sal, donant mort a 20.000 d'Edom.
La segona campanya d'Amasies va ser tràgica des del començament fins al final. Els 100.000 homes d'Israel que havia acomiadat van fer incursions a les ciutats de Judà mentre tornaven al nord. Això va provocar una guerra amb Jehoaix, rei d'Israel. La batalla va ser a Betxèmeix. Judà va fugir, Amasies va ser capturat, es va obrir una bretxa d'uns 178 m. en el mur de Jerusalem i gran part dels tresors del temple van ser portats a Samaria juntament amb molts ostatges.

## Fi del regnat

Amasies va ser víctima d'una conspiració. El van matar i el seu fill Azarià va ser el següent rei.

## Referències

* ↑ 2Re 14: 5, 6; Dt 24:16
* ↑ 2Re 14: 7; 2Cr 25: 5-16
* ↑ 2Re 14: 8-14; 2Cr 25:13, 17-24
* ↑ 2Re 14:17-21; 2Cr 25:25-28
# Ansley

Ansley és una població dels Estats Units a l'estat de Nebraska. Segons el cens del 2000 tenia 520 habitants.

## Demografia

Segons el cens del 2000, Ansley tenia 520 habitants, 224 habitatges, i 152 famílies. La densitat de població era de 334,6 habitants per km².
Dels 224 habitatges en un 27,2% hi vivien nens de menys de 18 anys, en un 55,8% hi vivien parelles casades, en un 7,6% dones solteres, i en un 31,7% no eren unitats familiars. En el 30,4% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,88.
Per edats la població es repartia de la següent manera: un 25,6% tenia menys de 18 anys, un 8,1% entre 18 i 24, un 23,1% entre 25 i 44, un 23,1% de 45 a 60 i un 20,2% 65 anys o més.
L'edat mediana era de 40 anys. Per cada 100 dones de 18 o més anys hi havia 99,5 homes.
La renda mediana per habitatge era de 27.760 $ i la renda mediana per família de 30.000 $. Els homes tenien una renda mediana de 24.417 $ mentre que les dones 18.929 $. La renda per capita de la població era de 14.144 $. Aproximadament el 7,5% de les famílies i el 10,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ansley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Ansley». American Fact Finder. Oficina del Cens dels Estats Units, 12-01-2010.
# Ansonia (Ohio)

Ansonia és una població dels Estats Units a l'estat d'Ohio. Segons el cens del 2000 tenia 1.145 habitants.

## Demografia

Segons el cens del 2000, Ansonia tenia 1.145 habitants, 451 habitatges, i 331 famílies. La densitat de població era de 659,8 habitants/km².
Per edats la població es repartia de la següent manera: un 27,7% tenia menys de 18 anys, un 8,6% entre 18 i 24, un 30,0% entre 25 i 44, un 21,3% de 45 a 60 i un 12,5% 65 anys o més.
L'edat mediana era de 34 anys. Per cada 100 dones de 18 o més anys hi havia 100,5 homes.
La renda mediana per habitatge era de 35.882 $ i la renda mediana per família de 38.529 $. Els homes tenien una renda mediana de 28.452 $ mentre que les dones 22.460 $. La renda per capita de la població era de 16.633 $. Aproximadament el 4,2% de les famílies i el 7,0% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Ansonia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Ansonia». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Ansonia hanitschi

Ansonia hanitschi és una espècie d'amfibi de la família dels Bufònids. És endèmica de les muntanyes de Borneo i es troba tant a Malàisia (Sarawak i Sabah) com a Indonèsia (al nord de Kalimantan).
Habita els boscos submontans i montans. Habita al sòl del bosc. La cria té lloc en rierols clars i rocosos de muntanya. Està amenaçat per la pèrdua d'hàbitat, a causa de l'envasament de rierols necessaris per al desenvolupament de les larves i la tala dels boscos per al cultiu.

## Referències

* ↑ Frost, Darrel R. «Ansonia hanitschi Inger, 1960». Amphibian Species of the World: an Online Reference. Version 6.0. American Museum of Natural History, 2014. [Consulta: 29 juny 2014].
* ↑ «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
# Ansonia guibei

Ansonia guibei és una espècie de gripau que viu a la regió de Sabah al nord de Borneo i es considera amenaçada d'extinció per la pèrdua d'hàbitat.
Els adults viuen al terra de boscos montans i submontans. Crien en rierols d'aigües clares i fons rocós, on viuen els capgrossos enfilant-se a les roques per alimentar-se de litòfits.
Se'n coneixen dues poblacions, una a la vora Parc Nacional del Kinabalu i una altra de més petita al mont Trus Madi. Es considera amenaçada perquè es troba en aquests pocs llocs i perquè el Trus Madi està patint desforestació per l'explotació forestal, cosa que es tem que porti tant a la pèrdua d'hàbitat boscós pels adults com a la degradació dels rius per ous i larves. A la vegada, la població del parc nacional està sotmesa al creixent impacte de les activitats turístiques.

## Referències

* 1 2 3 4 5 6 Robert Inger, Indraneil Das, Robert Stuebing, Maklarin Lakim, Paul Yambun 2004. Ansonia guibei. The IUCN Red List of Threatened Species. Version 2014.2. <www.iucnredlist.org>. Accedit en data 29 d'agost de 2014
# Apel·les (amic de Filip V)

Apel·les (en grec antic: Ἀπελλῆς, llatí: Apelles) fou un polític macedoni del segle ii aC. Va ser amic del rei Filip V de Macedònia i un dels companys del seu fill Demetri. Probablement era fill d'Apel·les, qui havia estat regent del rei Filip.
Era un dels amics més importants de Filip, i juntament amb Fílocles va ser un dels companys de Demetri, el fill de Filip, a qui va acompanyar l'any 183 aC a Roma per defensar Filip de diverses acusacions sobre la seva conducta respecte als romans. L'any 181 aC va tornar a Roma per ordre de Filip, se suposa que per esbrinar si Demetri conspirava realment amb els romans, segons l'havia acusat el seu germà Perseu, especialment d'estar en connivència amb Tit Quinti Flaminí contra el rei. Filip esperava que Apel·les fos neutral en aquesta investigació, però, segons Titus Livi, estava d'acord amb Perseu, i amb una lletra falsa, suposadament de Flaminí, va incriminar Demetri. Tot seguit, el rei va ordenar l'execució de Demetri.
Titus Livi diu que, més endavant, Filip va saber que Demetri havia estat acusat sense motiu, i Apel·les va haver de fugir a Roma. Quan Perseu va pujar al tron, va fer tornar Apel·les a Macedònia amb grans promeses i, quan va arribar, el va fer matar, segurament l'any 170 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Boston: Little, Brown, & Comp., 1867, p. 221.
* ↑ Polibi, Històries, XXII 14.7; XXIII 1.5.
* ↑ Titus Livi, Ab Urbe Condita, XL 20.3; 54.9.
* ↑ Titus Livi, Ab Urbe Condita, XL 55.6; XLII 5.4.
Viccionari